**Коалиција „Сексуални и здравствени права на маргинализираните заедници“ – МАРГИНИ -**

**ПЛАН ЗА ЗАСТАПУВАЊЕ**

**ВО ПРОЦЕСОТ НА ПРИСТАПУВАЊЕ ВО ЕУ**

**2022 – 2025 година**

**Скопје, октомври 2021**

Содржина

[Список на кратенки 2](#_Toc88806973)

[Контекст 4](#_Toc88806974)

[Потреба и пристап 6](#_Toc88806975)

[Цели на застапувањето 7](#_Toc88806976)

[Целни групи 7](#_Toc88806977)

[Национално ниво 7](#_Toc88806978)

[Меѓународно ниво 7](#_Toc88806979)

[Партнери 8](#_Toc88806980)

[Преглед на цели и активности на застапување 9](#_Toc88806981)

[1. Отсуство на правна рамка и практика за признавање на родот 9](#_Toc88806982)

[2. Отсуство на кривично-правна заштита на жртви на РБН 10](#_Toc88806983)

[3. Недоволно третирање на РБН и дискриминација во законите од областа на образованието 11](#_Toc88806984)

[4. Недоволен капацитет за спроведување на концепцијата за основно образование во однос на родово-сензитивното образование 12](#_Toc88806985)

[5. Отсуство на сеопфатен систем за медицинска потврда на родот на транс луѓе 13](#_Toc88806986)

[6. Недоволна застапеност на темите за правата на МЗ и родовата еднаквост во процесот на пристапување во ЕУ 14](#_Toc88806987)

[7. Недостаток на објективни информации за состојбата на правата на МЗ 15](#_Toc88806988)

[8. Недоволна помош од средства од ЕУ за поддршка на подобрување на правата и услугите на маргинализираните заедници и за родова еднаквост 16](#_Toc88806989)

[9. Недоволна вклученост во дијалогот /расправата за унапредување на темелните права, социјалната инклузија, антидискриминационите политики и особено правата на маргинализираните заедници на ниво на ЕУ 17](#_Toc88806990)

[Следење на реализацијата 18](#_Toc88806991)

# Список на кратенки

|  |  |
| --- | --- |
| АА | Алијанса на Албанците |
| БЦСДН | Балканска мрежа за развој на граѓанското општество |
| БРО | Биро за развој на образованието |
| ВМРО-ДПМНЕ | ВМРО – Демократска партија за македонско национално единство |
| ГАК | Гинеколошко-акушерска клиника |
| ГД | Генерален директорат |
| ДЕУ | Делегација на Европската Унија |
| ДУИ | Демократска унија за интеграција |
| ЕК | Европска комисија |
| ЕСЧП | Европски суд за човекови права |
| ЕУ | Европска Унија |
| ИПА | Инструмент (на Европската Унија) за претпристапна помош |
| ИППГ | Интерпарламентарна пратеничка група |
| ЈО | Јавно обвинителство |
| КСЗД | Комисија за спречување и заштита од дискриминација |
| ЛГБТИК | Лезбејки, геј мажи, бисексуални, трансродни (вклучувајќи ги и трансексуалните), интерсекс и квир личности |
| МВР | Министерство за внатрешни работи |
| МЗ | Министерство за здравство |
| МОН | Министерство за образование и наука |
| МП | Министерство за правда |
| МПР | Медицинско прилагодување на родот |
| МЗД | Мрежа за заштита од дискриминација |
| МТСП | Министерство за труд и социјална политика |
| НМХТ | Национална мрежа за хомофобија и трансфобија |
| НП | Народен правобранител |
| НПАА | Национална програма за усвојување на правото на ЕУ |
| СЕП | Секретарија за европски прашања |
| СЗП | Сексуални и здравствени права |
| СОРИ | Сексуална ориентација и родов идентитет |
| ССА | Спогодба за стабилизација и асоцијација |
| УВМК | Управа за водење матични книги |
| УНИЦЕФ | Фонд на ООН за децата |
| ФЗО | Фонд за здравствено осигурување |

|  |  |  |
| --- | --- | --- |
| DG JUST | Directorate General for Justice and Cоnsumers | Генерален директорат на ЕK за правда и потрошувачи |
| DG NEAR | Directorate General for European Neighbourhood Policy and Enlargement Negotiations | Генерален директорат на ЕK за европска политика на соседство и преговори за проширување |
| DPNSEE | Drug Policy Network South East Europe | Мрежа на Југоисточна Европа за политика на дроги |
| EIGE | European Institute for Gender Equality | Европски институт за родова еднаквост |
| ERA |  |  |
| EQUINET | European Network of Equality Bodies | Европска мрежа на тела за еднаквост |
| ESCOL | European Commission on Sexual Orientation Law | Европска комисија за правото на сексуална ориентација |
| FRA | Fundamental Rights Agency (EU) | Агенција на ЕУ за темелни права |
| ILGA Europe | Equality for lesbian, gay, bisexual, trans and intersex people in Europe | Еднаквост за лезбијки, геј, бисексуални транс и интерсекс личности во Европа |
| SWAN | Sex Workers' Rights Advocacy Network | Мрежа за застапување за правата на сексуалните работници |
| TGEU | Trans gender Europe | Трансродови – Европа |

# Контекст

Во изминатите неколку години на глобално ниво забележани се значајни поместувања во политиките кои ги засегаат маргинализираните заедници со кои работи Коалицијата Маргини, а кои придонесоа како кон подобрување и унапредување, така и кон загрижувачки уназадувања и ограничувања на човековите права на маргинализираните заедници и глобалните демократски процеси.

Пандемијата со Ковид-19 влијаеше на продлабочување на нееднаквоста и неправдата во општеството. Долготрајните и продолжени карантини на општата популација, принудното поместување на работниот простор од јавната сфера кон домот кој за многу жени и ЛГБТИК луѓе е искусен како простор на насилство, сериозниот економски удар врз многу сфери на производство, а особено услужните дејности и областите во кои грижата и афективниот труд се главни карактеристики на производството и во кои мнозински давачи на услуги се жените, се одрази во нееднакво влијание врз и дополнителна виктимизација на веќе маргинализираните заедници, особено ЛГБТИК луѓето, сексуалните работници/чки, и жените. Пандемијата со Ковид-19 претставува сериозна пречка за постигнување на Одржливите цели за развој на ООН, особено пристапот до правда. Во 2019, пред пандемијата, истражувањето на World justice project покажа дека 5.1 милијарди луѓе имаат незадоволена правна потреба, а оваа бројка несомнено порасна за време на пандемијата. Најзасегнати се луѓето кои немаат регулирани документи, работниците во неформалниот сектор, жените и девојчињата, малцинствата и други ранливи групи.[[1]](#footnote-1)

Несигурноста и стравот кои на глобално ниво ја карактеризираат атмосферата и искуството на различни популации и во различни региони дополнително се испреплети со сѐ позасилениот пораст на нелибералните идеологии, авторитарните лидери и движења, политичката апатија и засенувањето на солидарноста како клучна политичка и демократска вредност, и антидемократските и анти-родови движења како сериозна закана врз веќе постигнатиот прогрес во почитувањето на човековите права во многу земји во светот и Европа. Фундаменталните слободи како слободниот говор и правото на здружување, медиумската слобода, владеењето на правото и родовата еднаквост се под засилена закана, видливо дури и во антидемократските акции кај дел од традиционалните партнери на ЕУ. Ваквите предизвици и закани за човековите права и демократијата се видливо во неколку трендови, идентификувани од страна на Високиот претставник на ЕУ за надворешни работи и безбедносни политики[[2]](#footnote-2), како: стеснетиот простор на делување на граѓанското општество, засилените закани и напади врз активисти за човекови права, ослабување на владеењето на правото, неказнивост на прекршувањата на човековите права, засилена опозиција кон правата на жените и родовата еднаквост, пораст на економската и општествена нееднаквост, таргетирано ширење на дезинформации и говор на омраза преку новите дигитални технологии и медиуми итн[[3]](#footnote-3).

Покрај овие загрижувачки трендови кои ја прават итна и неопходна потребата од национална, регионална и глобална акција, беа направени и серија чекори во насока на унапредување на човековите права и родовата еднаквост, борба против стигматизацијата, насилството и исклучувањето на маргинализираните заедници, и унапредувањето на нивното здравје и благосостојба.

Во последната Меѓународна класификација на болести (ICD-11) отстранета е дијагнозата со која се патологизираат трансродовите луѓе што ќе влијание врз обезбедувањето на здравствена грижа за трансродовите луѓе, и истовремено ќе го забрза процесот на усвојување на модели за правно признавање на родот врз основа на самоопределување на национално ниво.

На ниво на Европската Унија темелните права се на врв на агенда во претстојниот период. Во таа насока донесени се низа планови и стратегии во насока на унапредувањето на правата на маргинализираните заедници. Стратегијатана ЕУ за еднаквост на ЛГБТИK правата 2020-2025 потенцира дека дискриминацијата врз ЛГБТИK луѓето во рамки на ЕУ е присутна и затоа се потребни акции за справување со дискриминацијата врз ЛГБТИK луѓето; обезбедување на сигурност за ЛГБТИK луѓето, изградба на инклузивни општества кои ќе ги вклучат ЛГБТИK луѓето и повик до остатокот на светот да работи на ЛГБТИK еднаквоста. Акцискиот план за човекови права и демократија 2020-2024, исто така, предвидува спроведување на акции насочени кон превенција и борба против сите форми на дискирминација врз ЛГБТИK луѓето, вклучувајќи ја и борбата против хомофобичниот и трансфобичниот говор на омраза и криминал од омраза.

Стратегијата на ЕУ за родова еднаквост 2020-2025 поставува сет на мерки насочени кон елиминирање на родово-базираното насилство. Со потпишување на Конвенцијата на Советот на Европа за спречување и борба против насилството врз жените и семејното насилство во 2017 година ЕУ ја потврди својата посветеност да стане членка на Конвенција. Во рамки на ЕУ не постои специфичен инструмент што го адресира насилство врз жените. Во таа смисла особено е важна објавата на Комисијата дека ќе работи на подготовка на предлог документ што ќе има за цел превенција и борба против родово-базираното насилство врз жените и семејното насилство на ниво на ЕУ.[[4]](#footnote-4) Предлогот ќе биде насочен кон зајакнување на заштита на жртвите на насилство, вклучувајќи ги и жртвите на насилство во виртуелната (дигиталната) сфера.

ЕУ воспостави нова методологија за процесот на проширување[[5]](#footnote-5), со која даде уште поголем фокус на темелните права, како дел Кластерот „Темели“[[6]](#footnote-6), кој ќе биде отворен во целиот тек на преговорите и од кој ќе зависи напредокот во целиот процес. Република Северна Македонија, веќе 16 години кандидат за членство во ЕУ, и покрај признаеното исполнување на условите се соочи со нова блокада во процесот на пристапување - вето на почетокот на преговорите. Ваквата состојба има негативно влијание врз динамиката и капацитетот на реформите. Отпочнатиот процес на формирање на национален преговарачки тим и утврдување на модел на вклученост на граѓанското општество е во застој поради блокираниот почетој на преговорите.

На национално ниво, во последните три години е подобрен дијалогот помеѓу Владата, институциите и граѓанските организации. Тоа влијаеше на унапредувањето на околината подобна за развој на политики за подобрување на статусот на маргинализираните заедници. Во текот на 2019 година се воведе социјална реформа преку која ранливите категории граѓани требаше да добијат полесен и интегриран пристап до услуги. Спроведувањето на оваа реформа не наиде на политички отпор, но во пракса идентификувани се сериозни предизвици во доследното спроведување на реформата и фактичко подобрување на статусот на социјално загрозените луѓе.

Во образованието започна една од најголемите реформи на националниот образовен систем во историјата на државата. За жал, под притисок на јавноста и опозицијата овој реформски процес беше запрен. Целта на оваа реформа е, меѓу другото, да се елиминираат нееднаквостите во образовниот систем преку обезбедување на ефикасен механизам за заштита од насилство и дискриминација во училиштата, и преку отстранување на дискриминаторска и вознемирувачка содржина од учебниците. Во изминатите десет години Коалиција Маргини идентификуваше повеќе од 20-тина учебници со проблематична содржина, а за дел од нив има преземено правни дејствија за нивно отстранување од употреба. Свесни за обемноста на процесот на идентификување и процесирање на сите учебници одделно, предложивме и се застапуваме за воспоставување системско решение преку воспоставување професионален и ефикасен механизам за селекција и ревизија на наставните програми и учебниците. Затоа е важно да се застапуваме за планираната реформа да се врати во постапка на донесување, а потоа да го следиме спроведувањето и ефектите од истата.

Во однос на правното признавање на родот, Владата го усвои и го поднесе до Собранието предлог законот за измени и дополнување на законот за матична евиденција со кој треба да се воведе посебна глава за регулирање на постапката за правно признавање на родот. Отпорот кај одредени политички партии резултираше со одложување на процесот на гласање на законот во Собранието на неодредено време. ЕСЧП донесе пресуда со која ја обврзува државата да донесе правна рамка што ќе гарантира брза, транспарентна и пристапна постапка за правно признавање на родот, а поради одложувањето на процесот на донесување на законот, Европската комисија во последниот извештај за напредокот на Македонија потенцираше слаб напредок во спроведувањето на пресудата.

Подолго време во Македонија се присутни и делуваат организации кои се спротивставуваат на напредокот на родовата еднаквост, се залагаат за ограничување на репродуктивната слобода на жените да одлучуваат за своето тело и промовираат враќање на природниот поредок, а сето тоа низ призмата на правата на детето, здравјето и безбедноста на децата. Овие организации и поединци идентификувани како анти-родово движење се активираат и стануваат видливи во јавноста како реакција на носењето на одделни политики. Последната поорганизирана активност на анти-родовото движење се забележува по најавата за реформа во образованието, воведување на родово сензитивно образование и сеопфатно сексуално образование. Нивното делување е најголема закана за реформата во образованието, а дискусијата на спротивставување на родовата идеологија постои опасност да се прелее и врз процесот на застапување за правно признавање на родот.

# Потреба и пристап

Коалицијата Маргини нема своја Стратегија за застапување поврзана со пристапувањето во ЕУ. Преку работата имаме идентификувано дека е важно да донесеме посебен документ што ќе биде фокусиран на нашите напори да се вклучиме во процесите за подготовка на политиките и преточување на правото и стандардите на ЕУ на национално ниво, а што се однесуваат на правата на маргинализираните заедници. Претставници на Маргини се активно вклучени во работни групи за подготовка на политики од областа на дискриминацијата, родовата еднаквост, превенцијата и заштита од родово-базирано насилство и пристап до правда. Преку директна работа со маргинализираните заедници и застапување на случаи на повреда на правата ги идентификуваме и документираме недоследностите во политиките и практиката на институциите. На овој начин ги формулираме нашите барања до доносителите на одлуки за подобрување на законите и нивната примена.

Темите на кои работи Коалицијата се главно дел од следниве поглавја:

* Поглавје 23 Правосудство и темелни права - подрачје „Темелни права’ (Кластер „Темели“);
* Поглавје 24 Правда, слобода и безбедност (Кластер „Темели“);
* Поглавје 19 Социјална политика и вработување - подрачја: Социјална инклузија, Недсикриминација (Кластер: Конкурентност и инклузивен растеж)

Меѓутоа, имаме предвид дека принципот на недискриминација се третира хоризонтално и е застапен во сите поглавја од пристапувањето во ЕУ.

Со оваа Стратегија се утврдени главните цели на застапувањето, како и главните целни групи, односно субјекти кон кои е тоа насочено. Во Стратегијата се потоа детално разработени темите/проблемите на застапувањето и неговите цели. Утврдени се можните партнери, како и потенцијани пречки за поставените цели. Истовремено, Стратегијата ќе ни помогне за идентификување на нашите ресурси, но и потреби за соодветно да ги прилагодиме и/или надградиме со цел подобро застапување за прашања поврзани со ЕУ. Определени се рокови, одговорни лица, како и начинот на мерење на успехот преку определни индикатори. Покрај тоа, утврден е и механизмот за следење на спроведувањето.

# Цели на застапувањето

* Усвојување на национални политики, законодавство и практики во согласност со acquis на ЕУ со кои се унапредуваат правата и услугите за маргинализираните заедници;
* Приоретизација на темите на правата на маргинализираните заедници и родовата еднаквост во процесот на пристапување во ЕУ;
* Обезбедување помош од ЕУ (ИПА и други фондови) национални средства за одржлива поддршка на подобрување на правата и услугите на маргинализираните заедници и за родова еднаквост;
* Придонес за развојот на acquis на ЕУ за унапредување на темелните права, социјалната инклузија, антидискриминационите политики и особено правата на маргинализираните заедници.

# Целни групи

### Национално ниво

* Влада на РМ
  + Секретарија за европски прашања (СЕП)
* Министерства и органи на управа
  + Министерство за образоавние и наука (МОН)
    - Биро за развој на образованието (БРО)
  + Министерство за труд и социјална политика (МТСП)
  + Министерство за здравство (МЗ)
  + Министерство за правда (МП)
    - Управа за водење матични книги (УВМК)
  + Министерство за внатрешни работи (МВР)
* Независни тела
  + Комисија за спречување и заштита од дискриминацијата (КСЗД)
  + Народен правобранител (НП)
  + Судови
  + Јавно обвинителство
* Собрание (координатори на пратенички групи, ИППГ ЛГБТИ, Стручна служба, Парламентарен институт, Комисија за политички систем и односи меѓу заедниците, Комисија за образование и наука, Постојана анкетна комисија за човекови права, Комисија за европски прашања, Комисија за еднакви можности, Комисија за труд и социјална политика)
  + Национален совет за ЕУ интеграции

### Меѓународно ниво

* Европска комисија
  + Генерален директорат за соседство и пристапување (DG NEAR)
  + Генерален директорат за правда (DG JUST)
  + Делегација на ЕУ
* Европски парламент
  + Евро-групата за ЛГБТИ
  + Известувачи за Македонија
  + Делегација за МК
* Совет на Европа (CE)
  + Одделение за сексуална ориентација и родов идентите (SOGI Unit)
  + Канцеларија на Совет на Европа во МК

### Партнери

Домашни

* Национална мрежа за хомофобија и трансфобија (НМХТ)
* Мрежа за заштита од дискриминација (МЗД)
* Платформа за родова еднаквост
* Совет за соработка со ГО
* Интер ресорска група за еднакви можности на жените и мажите
* Национално координативно тело за недискриминација
* Блупринт група за реформи во правосудството
* Институт за европска политика (ЕПИ)

Регионални и меѓународни

НВО мрежи

* ILGA Europe
* TGEU
* ERA
* SWAN
* DPNSEE
* KVINNA TILL KVINNA
* ESCOL (European sexual orientation law)

Агенции и тела на ОН и ЕУ

* FRA
* EQUINET
* EIGE
* UNICEF

# Преглед на цели и активности на застапување

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Отсуство на правна рамка и практика за признавање на родот** | Усвојување и имплементирање на Предлог законот за матична евиденција | * Усвоен Закон за матична евиденција; * Број на донесени одлуки (10) за ППР засновани на принципот на самоопределување. |
| *Доносители на одлуки и влијателни субјекти* | ***Интереси*** | ***Противење и пречки*** |
| * Собрание; * Собраниска комисија за политички ситем и односи со заедниците; * Управа за водење на матични книги; * Нотарска комора; * Канцеларија на Премиер | Спроведување на одлука на ЕСЧП | * ДУИ; * ВМРО-ДПМНЕ; * БЕСА; * Алтернатива; * АА; * Анти-родово движење |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * експертиза; * финансии; | * Одлука на ЕСЧП; * оne-pagers; * компаративна анализа на добри пракси | * ДЕУ; * Амбасада на САД; * ILGA Europe; * Совет на Европа |
| *Тактика* | ***Одговорен*** | ***Временска*** *рамка (од до)* |
| * застапување од низок профил; * вклучување на автентични гласови од заедницата. | * Наташа Бошкова; * Драгана Дрндаревска; * Елена Петровска | 2022-2025 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Отсуство на кривично-правна заштита на жртви на РБН** | * Усвојување на Кривичен законик; * Усогласување со Истанбулска конвенција | Усвоен Кривичен законик |
| *Доносители на одлуки и влијателни субјекти* | ***Интереси*** | ***Противење и пречки*** |
| * Министерство за правда; * Влада. | Заштита на жртви на РБН | / |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * експертиза; * вмреженост со клучни партнери. | * Анализа на Кривичен Законик и потреба од усогласување со Истанбулска конвенција; * Анализа за РБН кај маргинализирани жени | * Платформа за родова еднаквост; * Мрежа против насилство; * МЗД; * ДЕУ; * ОБСЕ |
| *Тактика* | ***Одговорен*** | ***Временска*** *рамка (од до)* |
| Учество во работна група | Коалиција тим | 2022-2025 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Недоволно третирање на РБН и дискриминација во законите од областа на образованието** | Воспоставени и развиени механизми за спречување на дискриминаторски содржини во учебниците | Усвоени измени на законите за наставни и дидактички материјали и за средно образованиеи подзаконските акти; |
| *Доносители на одлуки и влијателни субјекти* | ***Интереси*** | ***Противење и пречки*** |
| * Министерство за правда; * Влада. | Заштита на жртви на РБН | / |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * Експертиза; * Вмреженост со клучни партнери. | * Анализа на ривичен Законик и потреба од усогласување со Истанбулска конвенција; * Анализа за РБН кај маргинализирани жени | * Платформа за родова еднаквост; * Мрежа против насилство; * МЗД; * ДЕУ; * ОБСЕ |
| *Тактика* | ***Одговорен*** | ***Временска*** *рамка (од до)* |
| Учество во работна група | Коалиција тим | 2022-2025 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Недоволен капацитет за спроведување на концепцијата за основно образование во однос на родово-сензитивното образование** | Обучен наставен кадар за спроведување на обуки за родово сензитивно образование | * спровeдени обуки (бр?) * добиена лиценца за спроведување обуки |
| *Доносители на одлуки и влијателни субјекти* | ***Интереси*** | ***Противење и пречки*** |
| * МОН * БРО | Заштита од дискриминација од насилство во училишта, ментално здравје и благосостојба на младите | * Анти-родово движење, * ВМРО-ДПМНЕ, отпор кон сексуално образование |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * експертиза, * искуство во спроведување вавки обуки, * вмреженост со училишта   Недостатоци: | * преводи на албански јазик на публикации * one-pagers | УНИЦЕФ |
| *Тактика* | ***Одговорен*** | ***Временска*** *рамка (од до)* |
| соработка | * Стефан Богески * Драгана Дрндаревска * Елена Петровска | 2023 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Отсуство на сеопфатен систем за медицинска потврда на родот на транс луѓе** | Донесување Упатство за МПР согласно стандардите на СЗО и изградени капацитети за спроведување и следење; | * донесено Упатство за МПР; * зголемен број на лекари во неформалната мрежа на лекари обучени за работа со транс-луѓе (од 5 на 10) |
| *Доносители на одлуки и влијателни субјекти* | ***Интереси*** | ***Противење и пречки*** |
| * МЗ; * ФЗО; * Управа за електронско здравство; * Одделни клиники (ГАК, Урологија, Пластична, Психијатрија и Ендокринологија) | * спроведување на МКБ 11; * подобро јавно здравство; * профилирање на услуга на меѓународниот пазар. | * општа јавност; * потенцијална промена на министер. |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * експертиза; * развиена мрежа на контакти со лекари од клиниките.   Недостатоци:   * Отстуство на компаративна анализа на модели | * компаративна анализа на модели; * финансии за градење на капацитети на мрежа на лекари; * Анализа на достапните услуги во нашиот систем | * ТрансФормА * TGEU * ERA |
| *Тактика* | ***Одговорен*** | ***Временска рамка (од до)*** |
| * застапување со низок профил; * врамување на темата како спроведување на МКБ11; * одржување контакти со постоечката мрежа на лекари; * мобилизирање нови лекари. | * Наташа Бошкова * Елена Петровска * Драгана Дрндаревска * Славчо Димитров | 2022-2025 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Недоволна застапеност на темите за правата на МЗ и родовата еднаквост во процесот на пристапување во ЕУ** | Приоретизација на правата на маргинализираните заедници и родовата еднаквост во процесот на пристапување во ЕУ | * Предложените политики и мерки од Коалицијата се застапени во НПАА, на Поткомитет на ССА и во извештаи на СЕП |
| *Доносители на одлуки и влијателни субјекти* | ***Интереси*** | ***Противење и пречки*** |
| * Влада на /република Северна Македонија; * СЕП; * МНР; * МП (Работна група за НПАА и преговори за поглавје 23); * МТСП; * МОН. | Прогрес во процесот на пристапување во ЕУ | * недостаток на политичка волја за приоретизација; недоволен капаците на службите за соодветните теми . |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * експертиза   Недостатоци:   * немање искуство во учество во процесот на пристапување | * актуелни анализи на состојби; * one-pager | * МЗД; * НМХТ; * Родова платформа |
| *Тактика* | ***Одговорен*** | ***Временска******рамка (од до)*** |
| Иницирање и воспоставување редовна комуникација со целните групи - состанок (ниво на Заменик претседател на Влада за европски прашања; државен секретар или раководител на Сектор за интеграција) за запознавање со најновите наоди и теми за застапување | * Ирена Цветковиќ, Наташа Бошкова | 2022-2025 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Недостаток на објективни информации за состојбата на правата на МЗ** | Објективно презентирање на состојбата на правата на маргинализираните заедници во Република Северна Македонија | * Најмалку три објавени извештаи за Северна Македонија кои се однесуваат на родовата еднаквост и правата на МЗ за нивото на напредок на земјата, за кои КМ дала придонес. |
| *Доносители на одлуки и влијателни субјекти* | ***Интереси*** | ***Противење и пречки*** |
| * ДЕУ; * ИЛГА Европа; * ГД за соседство и преговори за проширување; * Механизми на ООН за човекови права. | Објективна проценка на состојбите на човекови права за формулирање соодветни стратегии . | * Недостаток на административни капацитети за обезбедување сеопфатни податоци за состојбата на правата на МЗ |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * експертиза; * пристап до групите   Недостатоци:   * недостаток на средства за редовно следење | * пишан придонес; * извештај во сенка; * бриф. | * МЗД, * НМХТ, * Родова платформа, * ЕРА, * SWAN. |
| *Тактика* | ***Одговорен*** | ***Временска******рамка (од до)*** |
| * редовно следење, * учество на сесии на тела; * средби | * Наташа Бошкова; * Стефан Богески; * Елена Петровска; * Драгана Дрндаревска | 2022-2025 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Недоволна помош од средства од ЕУ за поддршка на подобрување на правата и услугите на маргинализираните заедници и за родова еднаквост** | Обезбедување помош од ЕУ (ИПА и други фондови) и контрибуција од национални средства за одржлива поддршка на подобрување на правата и услугите на маргинализираните заедници и за родова еднаквост и за граѓанските организации кои работат на оваа проблематика | * Најмалку еден состанок годишно со СЕП и Делегација на ЕУ |
| *Доносители на одлуки и влијателни субјекти* | ***Интереси*** | ***Противење и пречки*** |
| * СЕП; * Делегација на ЕУ; * ДГ Проширување | Ефикасна имплементација на средствата од ИПА | * Пристап од ЕУ за групирање на средствата во големи проекти и имплементатори |
| *Ресурси и недостатоци* | ***Потребни материјали и инструменти*** | ***Клучни партнери*** |
| Ресурси:   * Истражувачки податоци - анализа за средствата за родова еднаквост за Западен Балкан   Недостатоци:   * Немање анализа за средствата на ЕУ наменти за родова еднаквост и МЗ | * Предлог за проектни интервенции | * МЗД; * НМХТ; * Родова платформа; * Совет за граѓанско општество; * БСЦДН. |
| *Тактика* | ***Одговорен*** | ***Временска******рамка (од до)*** |
| * Иницирање и воспоставување редовна комуникација со целните групи. | * Ирена Цветковиќ, * Наташа Бошкова | 2022-2025 |

|  |  |  |
| --- | --- | --- |
| *Прaшање/проблем на застапувањето* | *Цел на застапувањето* | *Мерење на успехот (индикатори)* |
| **Недоволна вклученост во дијалогот /расправата за унапредување на темелните права, социјалната инклузија, антидискриминационите политики и особено правата на маргинализираните заедници на ниво на ЕУ** | Придонес во развојот на acquis на ЕУ за унапредување на темелните права, социјалната инклузија, антидискриминационите политики и особено правата на маргинализираните заедници | * Предлозите на КП Маргини се земени предвид во релевантни мрежи при формулирање на предлози и политики на ниво на ЕУ. |
| *Доносители на одлуки и влијателни субјекти* | ***Интереси*** | ***Противење и пречки*** |
| * ILGA Europe; * TGEU; * ERA; * SWAN; * DPNSEE ; * Kvinna Till Kvinna. | * Профилирање на Коалицијата Маргини на европско ниво, * за европски мрежи: поширока платформа, вклученост и влијание кон државите кандидати | * Отпор од анти-родови движења во ЕУ |
| *Ресурси и недостатоци* | ***Потребни материјали и инструменти*** | ***Клучни партнери*** |
| Недостатоци:   * експертиза; * ресурси – човечки и финансиски; | * потреба од определување ресурси за редовно следење * Аргументиран предлог врз база на проценка на состојбата | * Регионална мрежа на партнери на Kvinna Till Kvinna |
| *Тактика* | ***Одговорен*** | ***Временска******рамка (од до)*** |
| * Селекција на теми за застапување; * Артикулирање на предлози и дефинирање на приоритети за застапување на ниво на регион. | * Коалиција - тим | 2022-2025 |

# Следење на реализацијата

Спроведувањето на овој план ќе се следи напоредно и на ист начин како и следењето на Стратешкиот план на Коалицијата Маргини и Акцискиот план за неговото спроведување.

Тоа подразбира:

* Извршната кацеларија на Коалицијата подготвува преглед на спроведувањето на оваа стратегија секои три месеци, кој го доставува до Управниот одбор. Управниот одбор го разгледува спроведувањето на Стратегијата и утврдува насоки за негово натамошно спроведување.
* Еднаш годишно, Управниот одбор на Коалицијата прави проценка на исполнувањето на Стратетегијата и утврдува насоки за натамошно спроведување на Планот.

1. <https://worldjusticeproject.org/sites/default/files/documents/WJCOutcomesReport_F_3.pdf> [↑](#footnote-ref-1)
2. Joint Communication to the European Parliament and the Council: EU Action Plan on Human Rights and Democracy 2020-2024. Brussels, 25.3.2020 [↑](#footnote-ref-2)
3. ibid., p. 3. [↑](#footnote-ref-3)
4. <https://eur-lex.europa.eu/legal-content/EN/TXT/DOC/?uri=CELEX:52020DC0690&from=EN> [↑](#footnote-ref-4)
5. <https://ec.europa.eu/neighbourhood-enlargement/enhancing-accession-process-credible-eu-perspective-western-balkans_en> [↑](#footnote-ref-5)
6. Според новата методологија, 35 поглавја се групирани во шест кластери. [↑](#footnote-ref-6)